# Wël ril ë Löŋ ë Pial Nhom ku Pial Guöp: cë gɔ̈t thoŋ la gai

Pendhiëc 2025

Löŋ ë Pial Nhom ku Pial Guöp 2022 ee wël ril ë pial nhom ku pial guöp alɔŋ loilooi (loilooi) teet yiic.

Wël ril kä aa path tɛ̈n lon akïïm ë tuany nhom, akïïm, akuɔnyakïïm, kɔɔc lon pial guöp, kɔɔc leŋ kä cë rëët ke nhïïm ku kɔɔc kɔ̈k lui alɔŋ lon pial nhom, ku loilooi kɔ̈k rin bïk keek ya tak yiic tɛ̈ leŋ kek wɛ̈t temkä alɔŋ muöök raan tuany ku tɛ̈ looi cɛɛth.

Luŋ ë Pial Nhom, bolïth, amatnhïïm ë lon kä wɛ̈r wei, ku kɔɔc kɔ̈k loi lon kën aa dhil wël ril kä kaŋ tak yiic tɛ̈ cït tɛ̈n löŋ ë pial nhom.

Wël ril kä aa cë gät piny bïk kɔc ya cök nhïïm alɔŋ dhɔ̈l bï wël ya teem, ku keek aa wël path bë kɔɔc lon kuɔɔny ku aguirguiir kɔ̈k keek kaŋ ya tak yiic kaam luui kek loilooi ken.

Na ye yök ciët wël ril kä këc kuany cök, ka lëu ba:

* IMHA yuöp ba wïc kuɔɔny tɛ̈n keek
* Wɛ̈t jöör lueel tɛ̈n kɔɔc ke loi luɔy
* Wɛ̈t jöör lueel tɛ̈n kɔɔc lui alɔŋ Bääny ë Pial Nhom ku Pial Guöp (1800 246 054).

Wël ril ë Pial Nhom ku Pial Guöp cë gɔ̈t thoŋ la gai aa:

## Wël ril ë Pial Nhom ku Pial Guöp

### Wɛ̈t riil ë thiɛkic ye raan kä ke looi rot

Kɔɔc cëŋ ke leŋ tɛ̈ jöör alɔŋ pial nhom, kɔɔc diɛɛr, ya kɔɔc tuany ke nhïïm aa path bë ke ya ciëëŋ dhël thiɛkic ku thek keek. Riɛl deen ye kek luui kä ken röt a dhil thany cök ku cot tueŋ. Cëmën, keek aa lëu bë ke puöl bïk kä keen loi ya tak yiic röt.

### Wɛ̈t ril alɔŋ kuat loi thok

Kɔɔc cëŋ ke leŋ tɛ̈ jöör alɔŋ pial nhom, kɔɔc diɛɛr, ya kɔɔc tuany ke nhïïm aa path bïk ya laŋ konykoony juɛ̈ɛ̈c bï kek lɔc thïn dhël muöök ku kuɔɔny. Kën a bë ya luɔɔy tɛ̈ cït kë wïckä ku kë nhiarkä. Kën a leŋ yic tɛ̈ktɛ̈k bï kä keen kä ya tak yiic:

* yiök kä wïc
* kɔɔc cëŋ kek
* ɣɔ̈n cëŋ kek thïn
* kä rac cë kaŋ rëët ke nhïïm
* piööc
* wëëu
* luɔy.

### Wɛ̈t ril alɔŋ käŋ raan pät

Wɛ̈t ril alɔŋ käŋ raan pät ee kɔɔc cëŋ ke leŋ tɛ̈ jöör alɔŋ pial nhom, kɔɔc diɛɛr, ya kɔɔc tuany ke nhïïm pät bïk ya luui kuat kä keen yekä lëu kek röt.

Kɔɔc lui loilooi ë kuɔɔny aa dhil kɔɔc konykä ya pät bïk luui kä yekä lëu kek röt. Kë wïc bë looi ee kuɔɔny tɛ̈n kɔɔc tuany rin bïk pial ku mɛtkä ke cin kä loi yiic wut.

Kä ye raan wïc ye puöu kek aa kä bë yeen kony bë guöp pial ku kek aa kä bë yeen cök nhom alɔŋ dhɔ̈l bï yen rot mat kä loi yiic wut, cɔkalɔn ye kɔɔc kɔ̈k ye tïŋ ka ce tɛ̈de. Käk raan tök pëën aa lëu bïk raan dɛ̈d pät.

### Wɛ̈t ril alɔŋ kuɔɔny bï raan wɛ̈t teem

Kɔɔc ye kony loilooi yiic aa path bë keek kony bïk wɛ̈l ken ya teem kek röt alɔŋ döc loi tɛ̈n keek, cɛɛth loi tɛ̈n keek, muöök den ku dhël bï kek pial, cɔkalɔn ye kek kɔɔc cï löŋ thäny döc. Kä ye raan tak rot ku kä ye wïc ye puöu aa path bë ke ya wɛl tueŋ.

### Wɛ̈t ril alɔŋ macthok ku dumuuk

Mɛ̈cthook, dumuuk, ku kɔɔc ye kony loilooi yiic aa aa ye kony luɔn den yic tɛ̈ teem kek wël alɔŋ cɛɛth, döc ku pial bï raan pial.

### Wɛ̈t ril alɔŋ kɔɔc leŋ kä cë rëët ke nhïïm

Kɔɔc leŋ kä cë rëët ke nhïïm ke ye kɔɔc cëŋ ke leŋ tɛ̈ jöör alɔŋ pial nhom, kɔɔc diɛɛr, ya kɔɔc tuany ke nhïïm ku kɔɔc keen macthok aa path bë ke deet ku lec keek luɔy yic.

### Wɛ̈t ril alɔŋ kä wïc raan bë guöp pial

Kä wïc raan alɔŋ döc ë kïïm ku kä kɔ̈k pial guöp aa dhil deet, ku raan cëŋ ka leŋ tɛ̈ jöör alɔŋ pial nhom, raan diɛɛr, ya raan tuany ye nhom, a dhil kony bë ke tiaam.

Kuɔɔny kën a leŋ yic kuɔɔny alɔŋ miëth ë wal rac ku dëkdëk määu. A path bë dhël ye kä wïc raan alɔŋ pial guöp raan thiääk ke kä wïc alɔŋ pial nhom deet aya.

### Wɛ̈t ril alɔŋ thiɛkic

Kɔɔc ye kony loilooi yiic aa leŋ yith bï kek gum guöm thööŋ rot ke döc (ka thööŋ rot ke raan) kaam teem wël tɛ̈n keek.

### Wɛ̈t ril alɔŋ pial guöp ë riënthii

Pial guöp, ku rëër bï riënythii wïc kuɔɔny rëër ke ye röt kony kek röt kaam kony keek aa path bë ke wɛl tueŋ ku kony keek dhɔ̈l bë piath ke keek, tɛ̈ deet kä cë rëët ke nhïïm, ruön ken, ku kä kɔ̈k kony kɔc tɛ̈ktɛ̈k.

### Wɛ̈t ril alɔŋ kä loi thook

Kä juɛ̈ɛ̈c loi thook wïc raan ku kä cë rëët ke nhïïm aa path bë ya muk nhïïm kaam kony kɔɔc wïc kuɔɔny ë döc ku muöök, ku käkä aa leŋ yiic:

* ducëëk ŋic raan rot
* raan nhiɛɛr bë ya tɔ̈c ke ye yeen
* ducëëk
* kuat bïï raan cök thïn
* thoŋ ye raan jam
* kïn dɛ̈l ë raan
* yath, gääm ku wëi muk raan
* thiɛkic
* jiɛɛk muk raan
* ruön ke
* aŋääth
* tëëkic tɛ̈ ye nhom luui thïn
* ciɛɛŋ
* cëŋ raan
* kä wääc alɔŋ pan ceŋ.

Loilooi aa dhil looi dhël wën thööŋ rot kek kä juɛ̈ɛ̈c loi thook wïc raan ku kä cë rëët ye nhom. Keya, ka kɔɔc wïc kuɔɔny aa lëu bïk jam alɔŋ dhɔ̈l wïc kek kuɔɔny rin ciën käräk. Kɔɔc gɛm konykoony aa path bïk käkä ŋic:

* kä loi thook wïc raan ku kä cë rëët ye nhom
* kä rac cë rëët raan nhom
* dhël ye kä wïc raan ku kä cë rëët raan nhom nuɛ̈ɛ̈t bïk pial nhom rac tɛ̈n raan.

### Wɛ̈t ril alɔŋ liu käräk ducëëk

Kɔɔc ye kony loilooi yiic aa lëu bïk la kä wïckä ke ye kä loi thook ya kä dir keek (diɛɛr) rin ducëëk. A path bë wël kä tak yiic ku kɔɔc gɛm kuɔɔny aa path bïk käkä looi:

* nyaai käräk luɔy yic
* bɛ̈ɛ̈r wɛ̈t alɔŋ tɔŋ macthok yemën ya tɔŋ macthok ya kä rac cë kaŋ rëët raan nhom thɛɛr
* det ku bɛ̈ɛ̈r wɛ̈t alɔŋ dhɔ̈l ye ducëëk raan cɔl a wïc kuɔɔny, ku ye döc nɛn cë gäm yeen ku lɔn cï raan guöp pial
* det ku bɛ̈ɛ̈r wɛ̈t alɔŋ dhɔ̈l ye ducëëk nuɛ̈ɛ̈t kek dhɔ̈l kɔ̈k ye kɔc tɛɛt cök wei ku kä jöör pïïr ë raan yic.

### Wɛ̈t ril alɔŋ ciɛɛŋ cïn yic käräk

Loilooi aa dhil looi dhël cïn ciɛɛŋ yic käräk ku yekä röt thɔ̈ɔ̈ŋ kek kuat raan cɔkalä loi kït thok, loi kuat thok, leŋkä yath ku kuat ciɛɛŋ deen bïï kek cök thïn.

Kɔɔc cëŋ ke leŋ tɛ̈ jöör alɔŋ pial nhom, kɔɔc diɛɛr, ya kɔɔc tuany ke nhïïm aa path bë ke gäm döc ku muk keek dhël thiääk kek ciɛɛŋ den ku yanh deen yekä theek ku kuat kä ye looi ciɛɛŋ den yic.

Kä ye kɔɔc macthok lueel ku, tɛ̈ lëu yen rot ku pɛth, kä ye kɔɔc dït wuön den lueel aa path bë ke ya mat luɔy yic.

Kɔɔc Leŋ Baai aa dhil ciɛɛŋ den loi thok ku tɛ̈ deen ŋïckä röt theek yic. Ciɛɛŋ den ke kɔɔc keen macthok, kuat kɔɔc ruɛ̈ɛ̈y kek, kɔɔc wuön den, baai alaŋ den ku pïu aa dhil theek yic. Kä Kɔɔc Leŋ Baai cë ŋuëën, akïïm thɛɛr, ku kä ye kɔɔc lui alɔŋ pial nhom lueel aa dhil piŋ ku thek ke yiic tɛ̈ teem wɛ̈t alɔŋ döc bë gäm raan ku muöök bï raan muk, tɛ̈ lëu yen rot ku pɛth.

### Wɛ̈t ril alɔŋ pial guöp ë kɔɔc muk raan

Mïth ku kɔɔc muk raan yiök kek loiloi aa dhil näŋ kakën wïcke, rëël ku pial guöp aci gël.

## Wël ril alɔŋ wɛ̈t tem bë raan gäm döc ku thɛny thïn

A leŋ wël ril tɔ̈u alɔŋ dhɔ̈l ye wël teem. Wël ril kä aa ye kɔc luui tɛ̈ cï kɔɔc lui wɛ̈t yök ka path bë raan tuany thäny döc ya tɛ̈ pɛth yen bë laŋ kë thɛny raan tuany thïn.

Döc thɛny raan tuany thïn ee ya döc cïn raan tuany riɛl bï yen jaai döc.

Kä thɛny raan tuany thïn ye kɔɔc tuany lac kony aa leŋ yiic käkä:

* **Lëllël thok:** a ye looi bë raan lel thok bë rëër ɣöt yen rot.
* **Mɛc piny:** a ye looi bë raan der rin bë cï ye cath ebën ya bë laŋ tɛ̈ deen cë der bë cï ye cath.
* **Guöp ë wäl muööŋ raan:** a ye looi bë raan guup wäl muööŋ yeen bë rot päl piny. Yeen a ce wäl ë döc ku a ce wäl dɔɔc tuany nhom.

Wël ril alɔŋ wël tem cë gɔ̈t thoŋ la gai aa leŋ yiic käkä:

### Wɛ̈t ril alɔŋ muöök ku köök döc cïn yic kä thɛ̈ny yeen

Kë ye wïc bë looi tɛ̈ thɛ̈ny raan cɛɛth ku döc ee ku bë raan kony bë ɣɔ̈r. Loilooi aa ye ŋiɛc looi, ku mukkä kɔc, ka cïn yic käräk ku ye kuɔɔny la cök rin bë kɔɔc tuany köök döc cïn yic kä thɛ̈ny keek, muk keek ku kony keek.

Cɛɛth ya döc cïn yic kä thɛ̈ny kɔɔc tuany apɛy a path bë ya looi ka raan kony lääu nhom apɛy tɛ̈ cït tɛ̈ bë rot lëu. Kë ye raan tök yök ka cë thäny a lëu bï raan dɛ̈d yök ka këc thäny yeen.

### Wɛ̈t ril alɔŋ käŋ röt looi tɛ̈ thɛ̈ny raan cɛɛth ku döc ku kä kɔ̈k ye thäny yeen

Tɛ̈ thɛ̈ny raan cɛɛth ku döc ku kä kɔ̈k ye thäny yeen, ka yith ë raan aa lëu bë ke tek yiic apɛy. Na tek yith raan yiic ka raan a lëu bë puöu riääk apɛy ya leŋ kë rɛc käkä yiic:

* Ciɛɛŋ ke kɔɔc kɔ̈k
* Dhël deen cëŋ yen
* Piöc
* Luɔy.

Kä cë kuɛɛn piny nhial kä aa path bë kɔɔc lon kuɔɔny keek ya tak yiic kuat kaam wïc kek yeen bïk raan thäny döc ku/ya bïk thäny kä kɔ̈k kony raan tuany.

### Tɛ̈ liiu döc alɔŋ kä thɛ̈ny raan alɔŋ döc

Käk döc thɛny raan tuany thïn a cïn yiic kë pɛɛth (a lëu bë liu) yekä kuöny raan tuany.

### Wɛ̈t ril alɔŋ thööŋ kek käräk

Tɛ̈ thɛ̈ny raan cɛɛth ku döc, ya tɛ̈ leŋ yen kä kɔ̈k thɛ̈ny yeen, ka rac bë ke ya looi tɛ̈ ye kek raan gäm käräk dïït wär kuɔɔny wïc bë gäm yeen.

Kä ye raan lueel ku kä wïc ye puöu aa dhil theek yiic ku kuany ke cök apɛy tɛ̈ cït tɛ̈ bë rot lëu tɛ̈ teem wël. Kën a leŋ yic wël tem tɛ̈ looi cɛɛth, döc, dhël bï raan ɣɔ̈r, dhël bï raan kony, cɔkalɔn thɛ̈ny raan cɛɛth ku döc.

|  |
| --- |
| Dhël bï yïn jam kek IMHA ku wïc wël kɔ̈kA lëu ba:* Nem lɔ̈kaɣukar: [www.imha.vic.gov.au](http://www.imha.vic.gov.au)
* Toc imeel tɛ̈n: contact@imha.vic.gov.au
* yuöp IMHA telepun kën **1300 947 820,** yeen a leŋ yic kɔɔc lui kek IMHA kɔc kony thää 9:30nh – 4:30th nïn ka dhorou wik yic (ku nïn lɔ̈ɔ̈ŋ raanebën aa liu thïn)
* yuöp IMHA telepun ë yith kën **1800 959 353** bë wël cë dɔm alɔŋ yiɛth ku piŋ
* lɛ̈k raan lui lon pial nhom, dumuk, raan ruɛ̈ɛ̈y wek ya kuat raan dɛ̈d kony yïïn bï kony jam kek IMHA
 |

